**Likumprojekta „Grozījumi Aizsargjoslu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Aizsargjoslu likumā tiek izdarīti, lai veicinātu Padomes 1991.gada 12.decembra Direktīvas 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti, II pielikuma A.4. punktā noteikto prasību ievērošanu par mēslojuma iestrādāšanu zemē tuvu ūdenstecēm un Eiropas Padomes 2000.gada 23.oktobra Direktīvas 2000/60/EEK, ar ko izveido sistēmu Kopienas rīcībai ūdens resursu politikas jomā izvirzīto uzdevumu, kuri ir vērsti uz ūdens kvalitātes nodrošināšanu, pasākumu efektīvāku īstenošanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš Aizsargjoslu likuma pieņemšanas 1997.gada 25.februārī ir pagājuši gandrīz 19 gadi. Šajā laikā ir ieviestas iepriekš minēto direktīvu prasības, un šo direktīvu noteiktie pasākumi ir vērsti uz lauksaimnieciskās darbības radītā piesārņojuma samazināšanu. Tāpat ir īstenoti Lauku attīstības plāna (2004–2006) un Lauku attīstības programmas (2007–2013) Agrovides pasākumi. Lauksaimnieki, lai izpildītu normatīvo aktu prasības, saņemtu atbalsta maksājumus, arvien vairāk ievieš un izmanto mūsdienīgas vidi saudzējošas tehnoloģijas. Pamatojoties uz iepriekš minēto, radās nepieciešamība pārskatīt Aizsargjoslu likuma prasību par aizsargjoslas noteikšanu gar ūdensobjektiem. Aizsargjoslu likuma 37.panta pirmās daļas 5.punkta „c”apakšpunktā noteikts, ka gar virszemes ūdensobjektiem 10 metru platā joslā aizliegts lietot mēslošanas līdzekļus un ķīmiskos augu aizsardzības līdzekļus, bet nav aizlieguma audzēt lauksaimniecības kultūraugus. Savukārt, ja netiek lietoti mēslošanas un augu aizsardzības līdzekļi, raža samazinās. Pēc Latvijas Lauksaimniecības universitātes veiktajiem aprēķiniem, raža šādās platībās samazinās apmēram par 30%. Aizsargjoslas platums un lauka potenciālā ražība atbilstošu agrotehnisko pasākumu ietekmē nosaka iespējamo kopražas samazinājumu attiecīgajā laukā. Iespējamie ražas zaudējumi uz platības vienību lielā mērā ir atkarīgi no lauka potenciālās auglības un arī lietotajiem agrotehniskajiem pasākumiem, tostarp mēslojuma normām un augu aizsardzības līdzekļiem. Turklāt, jo lielāka ir lauka potenciālā auglība, jo lielāks ir arī ietekmējošais īpatsvars augu barības elementu nodrošinājumam un augu aizsardzības pasākumiem veģetācijas laikā. Ja netiek lietoti mēslošanas līdzekļi, dabiskā jeb jau izveidotā augsnes auglība pakāpeniski samazināsies. Iespējamie ražas zaudējumi aizsargjoslās gar novadgrāvjiem un ūdens tilpnēm naudas izteiksmē ir atkarīgi no svārstīgajām graudu (sēklu) tirgus cenām ne tikai pa atsevišķiem gadiem, bet arī vienā gadā. Latvijā starp graudaugiem dominē pārtikas kvieši, kas arī salīdzinoši lielā apjomā tiek eksportēti kā augstākās kvalitātes izejviela pārtikas rūpniecībā. Taču bez atbilstoša augu barības elementu nodrošinājuma būtībā nav iespējams iegūt augstas kvalitātes kviešu graudus, tāpēc aizsargjoslās sēto kviešu graudu raža būs izmantojama galvenokārt tikai lopbarībā un līdz ar to – par zemāku cenu.Tāpat ir jāņem vērā, ka jebkāda veida aizsargjoslu noteikšana un to ievērošana ir saistīta ar noteikta apgrūtinājuma uzlikšanu lauksaimniecības zemju izmantošanā, un tas ievērojami samazina intensīvi izmantojamo lauksaimniecības zemes platību. Arī aizsargjoslas iekļaujot kopējā attiecīgā kultūrauga sējplatībā, taču nelietojot nekādus mēslošanas un augu aizsardzības līdzekļus, šajās platībās iegūstamā raža un tās kvalitāte atkarībā no augsnes īpatnībām un iekultivēšanas pakāpes būs ievērojami mazāka, līdz ar to samazinoties arī saimniecības kopējiem ienākumiem. Kontrolējošās iestādes – Valsts vides dienests, Lauku atbalsta dienests un Valsts augu aizsardzības dienests– vairākkārt ir vērsušas uzmanību uz to, ka šo Aizsargjoslu likumā noteikto normu ir sarežģīti kontrolēt un lauksaimniekam ir grūti pierādīt, ka noteiktajā aizsargjoslas platumā audzētajiem kultūraugiem nav lietoti mēslošanas un augu aizsardzības līdzekļi. Veicot kontroli uz vietas, bieži vien nevar noteikt ne konkrētu robežu starp mēslotām un nemēslotām platībām, ne veģetācijas intensitātes atšķirības. Turklāt inspektori nevar būt klāt pie katra lauka tā mēslošanas laikā, kā arī veikt augsnes analīzes katram pie ūdensobjekta piegulošajam laukam.Likumprojekta mērķis ir noteikt divus metrus platu joslu gar virszemes ūdensobjektiem un vienu metru platu joslu gar viena īpašuma un koplietošanas, tai skaitā pašvaldības nozīmes koplietošanas, novadgrāvi, kura netiek apstrādāta, kurā netiek audzēti lauksaimniecības kultūraugi un lietoti mēslošanas līdzekļi un augu aizsardzības līdzekļi. Tā būs konkrēta josla gar ūdensobjektu, kurā nenotiks lauksaimnieciskā darbība. Termina „novadgrāvis” skaidrojums dots Ministru kabineta 2015.gada 30.jūnija noteikumos Nr.329 „Noteikumi par Latvijas būvnormatīvu LBN 224-15 "Meliorācijas sistēmas un hidrotehniskās būves"”.Ministru kabineta 2008.gada 3.jūnija noteikumos Nr.406 „Virszemes ūdensobjektu aizsargjoslu noteikšanas metodika” paredzēta virszemes ūdensobjektu aizsargjoslas noteikšanas kārtība. Aizsargjoslas noteikšanas kārtība gar novadgrāvjiem ietverta likumprojekta 3.punktā.Augu aizsardzības līdzekļi lietošanai Latvijā tiek izvērtēti un reģistrēti saskaņā ar Augu aizsardzības likumu (17.12.1998). Praksē tiek lietoti dažādi augu aizsardzības līdzekļi – ķīmiskie augu aizsardzības līdzekļi, kā arī mikroorganismi un vīrusus saturoši augu aizsardzības līdzekļi (turpmāk – augu aizsardzības līdzeklis). Augu aizsardzības līdzekļi tiek iedalīti pēc to bīstamības (nelabvēlīgās ietekmes uz cilvēkiem, vidi un dzīvniekiem), kā arī ir noteikts pieļaujamais lietošanas attālums no virszemes ūdensobjektiem. Ķīmiskie augu aizsardzības līdzekļi tiek speciāli izdalīti, jo tiem ir būtiska ietekme uz vidi un pārtiku. Riska novērtējumā ķīmiskiem augu aizsardzības līdzekļiem toksicitātes pakāpe ir ļoti dažāda, kā arī noturība vidē un kustīgums ir atkarīgi no darbīgās vielas tipa un koncentrācijas.Augu aizsardzības līdzekļi tiek lietoti, ievērojot marķējumā norādīto attālumu līdz virszemes ūdensobjektam. Pašlaik minētais ierobežojums marķējumā ir noteikts tikai tiem augu aizsardzības līdzekļiem, kam lietošanas attāluma ierobežojums pārsniedz Aizsargjoslu likumā noteiktos 10 metrus. Ja marķējumā nav norādes par lietošanas attālumu līdz virszemes ūdensobjektiem, tad ķīmisko augu aizsardzības līdzekli nav atļauts lietot 10 metru platā joslā gar virszemes ūdensobjektu.Ievērojot iepriekš minēto, likumprojektā ietvertā prasība nosaka aizliegumu lietot jebkuru augu aizsardzības līdzekli divu metru platā joslā gar virszemes ūdensobjektiem un vienu metru platā joslā gar novadgrāvjiem neatkarīgi no marķējuma.Starptautiskajā praksē ir plānots noteikt lietošanas attāluma ierobežojumu un to norādīt katra augu aizsardzības līdzekļa marķējumā.Ministru kabineta 2015.gada 10.marta noteikumi Nr.126 „Tiešo maksājumu piešķiršanas kārtība lauksaimniekiem” (turpmāk – MK noteikumi Nr.126) nosaka kārtību, kādā piešķir valsts un Eiropas Savienības (turpmāk – ES) atbalstu lauksaimniecībā. Saskaņā ar šiem noteikumiem lauksaimniekam, lai saņemtu ES tiešos maksājumus, jāievēro lauksaimniecības zemes laba lauksaimniecības un vides stāvokļa nosacījumi (turpmāk – LLVN). Viena no LLVN prasībām ir nelietot mēslošanas līdzekļus 10 metru platā joslā gar ūdensobjektiem un ūdenstilpēm atbilstoši Aizsargjoslu likuma prasībai.Likumprojekta sagatavošanas laikā tika izskatīts Zemkopības ministrijas priekšlikums par trīs metru platas joslas noteikšanu gar virszemes ūdensobjektiem. Vides aizsardzības un reģionālās attīstības ministrija, Veselības ministrija, Veselības inspekcija un Vides konsultatīvā padome atbalstīja minēto priekšlikumu ar nosacījumu, ka tiks noteikta arī vienu metru plata josla gar novadgrāvjiem, kurā netiek audzēti lauksaimniecības kultūraugi, lietoti mēslošanas līdzekļi un augu aizsardzības līdzekļi. Attiecīgas joslas noteikšana gar novadgrāvjiem nākotnē veicinātu ūdens kvalitātes uzlabošanos Latvijas teritorijā.Izvērtējot šo priekšlikumu par aprobežojuma noteikšanu aizsargjoslās ap meliorācijas būvēm un ierīcēm un konsultējoties ar lauksaimniekiem un kontrolējošām iestādēm, Zemkopības ministrija kā kompromisa variantu starp vides aizsardzības prasību nodrošināšanu un slogu lauksaimniekam atbalstīja iespēju iekļaut likumprojektā normu par vienu metru platas joslas noteikšanu gar novadgrāvjiem ar nosacījumu, ka gar virszemes ūdensobjektiem tiek noteikta divus metrus plata josla. Tā kā 2015.gada rudenī ziemāju kultūraugi jau ir iesēti, tad uz šīm platībām 2016.gada pavasara un vasaras sezonā nevar attiecināt likumprojekta normas. Lai likumprojekta norma attiektos uz visām platībām vienlaikus, paredzēts, ka likumprojekta 37.panta pirmās daļas 8. un 9.punkts stājas spēkā ar 2017.gada 1.janvāri. Pēc Meliorācijas kadastra datiem, no šobrīd 70% apjomā digitalizētām meliorētām lauksaimniecībā izmantojamām zemēm novadgrāvju garums ir apmēram 26 000 km. Meliorācijas kadastrā vēl nav pabeigta meliorācijas sistēmu (arī novadgrāvju) digitalizācija. Līdz 2018.gada 1.janvārim tiks veikta meliorācijas sistēmu (arī novadgrāvju) digitalizācija un meliorācijas kadastra kvalitātes kontrole, tādēļ likumprojektā paredzēts, ka 47.panta trešā daļa stājas spēkā ar 2018.gada 1.janvāri.Tā kā apjoms ir ievērojams, attiecīgas aizsargjoslas noteikšana gar novadgrāvjiem veicinātu ūdens kvalitātes uzlabošanos Latvijas teritorijā, kā arī samazinātu izdevumus meliorācijas būvju un ierīču uzturēšanai. |
| 3. | Projekta izstrādē iesaistītās institūcijas | Noteikumu projektā ir iesaistīta Zemkopības ministrija, Vides aizsardzības un reģionālās attīstības ministrija, Valsts augu aizsardzības dienests, Lauku atbalsta dienests un VSIA "Zemkopības ministrijas nekustamie īpašumi". |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz lauksaimniekiem, kuri ražo lauksaimniecības produkciju un kuru īpašumā vai lietošanā ir lauksaimniecības zeme. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina līdzšinējo administratīvo procedūru. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pasākumi tiks īstenoti par esošā budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi MK noteikumos Nr.126.  |
| 2. | Atbildīgā institūcija | Zemkopības ministrija |
| 3. | Cita informācija | MK noteikumos Nr.126, kas nosaka kārtību Eiropas Savienības tiešo maksājumu saņemšanai, tiks izdarīti grozījumi, lai labas lauksaimniecības un vides stāvokļa nosacījumos prasības mēslošanas līdzekļu lietošanai gar ūdensobjektiem un meliorācijas sistēmām lauksaimniecības zemēs atbilstu jaunajām likumprojekta prasībām.Grozījumi MK noteikumos Nr.126 tiks izdarīti 2017.gada sākumā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 1991. gada 12. decembra Direktīva 91/676/EEK attiecībā uz ūdeņu aizsardzību pret piesārņojumu ar nitrātiem, kas cēlušies no lauksaimnieciskas darbības (turpmāk – Direktīva 91/676/EEK);**Eiropas Parlamenta un Padomes Direktīva 2000/60/EK (2000. gada 23. oktobris), ar ko izveido sistēmu Kopienas rīcībai ūdens resursu politikas jomā (turpmāk – Direktīva 2000/60/EK).** |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos  |
| Direktīvas 91/676/EEK II pielikuma A.4.punkts | Direktīvas prasības tiek pārņemtas ar likumprojekta 37.panta 8. un 9.punktu. | Direktīvas prasības tiek pārņemtas pilnībā. | Noteikumu projekta vienības neparedz stingrākas prasības kā šīs A ailē minētas ES tiesību normas. |
| **Direktīvas 2000/60/EK 7.panta 3.punkts** | Direktīvas prasības tiek pārņemtas ar likumprojekta 37.panta 8. un 9.punktu un 47.pantu. | Direktīvas prasības tiek pārņemtas pilnībā. | Noteikumu projekta vienības neparedz stingrākas prasības kā šīs A ailē minētas ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar |  Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ir ievietots Zemkopības ministrijas tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Likumprojekts ir apspriests ar Lauksaimnieku organizāciju sadarbības padomi, Lauksaimnieku apvienību, biedrību „Zemnieku saeima”, Lauksaimniecības un vides aizsardzības konsultatīvo padomi, Latvijas dabas fondu un Latvijas Makšķernieku asociāciju. |
| 3. | Sabiedrības līdzdalības rezultāti | Biedrība „Zemnieku saeima”, Lauksaimnieku organizāciju sadarbības padome un Lauksaimnieku apvienība piekrīt sagatavotajam likumprojektam. Latvijas dabas fonda priekšlikums par viena metra platas joslas noteikšanu gar novadgrāvjiem ir ņemts vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās Valsts vides dienests, Lauku atbalsta dienests un Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tiks nodrošināta, pamatojoties uz esošo institūciju funkcijām. |
| 3. | Cita informācija | Nav. |

Zemkopības ministrs J.Dūklavs

01.02.2016. 11:33

2347

I.Ozolina

67027346, Iveta.Ozolina@zm.gov.lv